Lav et referat af nedenstående tekst:

Tekst:
I den kommende uge træner Kasper Risgård med i superliga-klubben AaB. Men nordjydernes tidligere profil, der i øjeblikket står uden kontrakt, træner kun med for at holde formen ved lige. Det siger AaB-sportschef Allan Gaarde og slår dermed fast, at midtbanespilleren ikke er på prøvetræning med henblik på at få kontrakt. - Kasper er en rigtig god ven af huset, og en person og spiller som ham er altid velkommen i klubben. Kan vi hjælpe ham med at holde formen ved lige i hans nuværende situation, vil vi gerne gøre det, siger Allan Gaarde til AaB's hjemmeside. Risgård har senest spillet for superliga-nedrykkerne Silkeborg. Han spillede i AaB fra 2002 til 2009, inden han skiftede til tyske Arminia Bielefeld. Efter et mislykket ophold der og siden hen også i græske Panionios vendte Risgård i 2011 snuden hjem for at spille i Silkeborg. Også den færøske offensivspiller Gilli Sørensen deltager ifølge AaB som gæstespiller i den kommende uge.

Referat:
Den tidligere AaB-profil er tilbage i klubben, men kun for at holde sig i gang, siger sportschef.